open-index/open-wikipedia-markdown huggingface dataset:
Ανδρέας Στυλιανού

Ο **Ανδρέας Στυλιανού** είναι Κύπριος πρώην ποδοσφαιριστής και αθλητής του στίβου. Αγωνιζόταν στη θέση του επιθετικού και του μέσου.

## Βιογραφικά στοιχεία
Από τα μαθητικά του χρόνια ήταν αθλητής του στίβου. Συγκεκριμένα αγωνιζόταν στο άλμα εις ύψος και στο άλμα εις μήκος, στο οποίο για πολλά χρόνια διατηρούσε το παγκύπριο ρεκόρ. Την περίοδο του αγώνα της ΕΟΚΑ είχε εγγραφεί στην οργάνωση. Συνελήφθη από τους Άγγλους και παρέμεινε στα κρατητήρια για περίπου 8 μήνες.

Την περίοδο 1960-1963 φοίτησε στη Γυμναστική Ακαδημία Αθηνών. Την περίοδο εκείνη αγωνιζόταν ως αθλητής του Παναθηναϊκού Αθλητικού Ομίλου. Αποτέλεσε μέλος της Εθνικής Ελλάδας στον στίβο. Επιπλέον, αγωνιζόταν ως ποδοσφαιριστής στον Π.Α.Ο. Δάφνη Αθηνών (1960-1961) και μετέπειτα στον Πανιώνιο (1961-1963), ο οποίος συμμετείχε στην Α΄ Εθνική.

Όταν ολοκλήρωσε τις σπουδές το 1963 του επέστρεψε στην Κύπρο. Διορίστηκε καθηγητής σωματικής αγωγής.

## Ποδοσφαιρική σταδιοδρομία
Ο Ανδρέας Στυλιανού αγωνίστηκε αρχικά με τον ΑΠΟΠ Πάφου την περίοδο 1957-1960. Στη συνέχεια, όντας φοιτητής, αγωνίστηκε στην Π.Α.Ο. Δάφνη Αθηνών (1960-1961) και μετέπειτα στον Πανιώνιο (1961-1963). Όταν επέστρεψε στην Κύπρο το 1963 εντάχθηκε στον ΑΠΟΕΛ, στον οποίο παρέμεινε έως το 1977 που ολοκλήρωσε την ποδοσφαιρική του σταδιοδρομία. Με τον ΑΠΟΕΛ κατέκτησε 2 πρωταθλήματα, 5 κύπελλα και 1 Ασπίδα Πάκκου. Την περίοδο 1970-1978 διετέλεσε αρχηγός της ομάδας. Την περίοδο 1966-1967 αναδείχθηκε πρώτος σκόρερ του πρωταθλήματος με 29 γκολ. Πρώτος σκόρερ αναδείχθηκε και την περίοδο 1970-1971 με 11 γκολ. Ακόμη, ήταν μέλος της ομάδας του ΑΠΟΕΛ που συμμετείχε στην Α΄ Εθνική Ελλάδας (1973-74) και κατάφερε να παραμείνει στην κατηγορία.

Την περίοδο 1965-1977 αγωνίστηκε με την Εθνική Κύπρου έχοντας 33 συμμετοχές. Από το 1970 ήταν αρχηγός της ομάδας.

## Αγωνίσματα στίβου
Το 1960 και το 1961 ήταν αθλητής του Γυμναστικού Συλλόγου Κοροίβου. Συμμετείχε στους Παγκύπριους Αγώνες Στίβου κερδίζοντας στο άλμα εις ύψος. Το 1968 κέρδισε και πάλι στο ίδιο αγώνισμα ως αθλητής της Λευκωσίας. 

Από το 1966 έως το 1970 κέρδιζε το αγώνισμα του άλματος εις μήκος. Το 1965 αγωνίστηκε και στον δρόμο 100 μέτρων, κερδίζοντας. Το 1967 κατέκτησε και τη νίκη στο τριπλούν ενώ ήταν στην τελική εξάδα στη σφαιροβολία.

## Τιμητικές διακρίσεις
Τις περιόδους 1972-73 και 1973-74 βραβεύθηκε ως ο καλύτερος αθλητής της χρονιάς από την Ένωση Αθλητικογράφων Κύπρου. Το 2004 είχε επιλεγεί από την ΚΟΕ ως ο πρώτος από τους 146 λαμπηδοδρομείς στην Κύπρο κατά την Ολυμπιακή Λαμπαδηδρομία 2004.

## Τίτλοι
;Ως ποδοσφαιριστής του ΑΠΟΕΛ
* Πρωτάθλημα Κύπρου (1): 1964-65, 1972-73

* Κύπελλο Κύπρου (5): 1967-68, 1968-69, 1972-73, 1975-76, 1977-78

* Ασπίδα Πάκκου (1): 1963

## Παραπομπές


## Εξωτερικοί σύνδεσμοι
* Βιογραφικό ντοκιμαντέρ για τον ποδοσφαιριστή Ανδρέα Στυλιανού

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΠΟΠ Πάφου
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανιωνίου
Κατηγορία:Αθλητές στίβου ΠΑΟ
Κατηγορία:Ποδοσφαιριστές ΠΑΟ Δάφνη Αθηνών
Ασπρόβρυση Αργολίδας

Η **Ασπρόβρυση** είναι οικισμός της τοπικής κοινότητας Πυργιώτικων, της δημοτικής ενότητας (τέως δήμου) Ναυπλίου, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίου του νομού Αργολίδος, στο γεωγραφικό διαμέρισμα Πελοποννήσου. 
## Γεωγραφία
Η Ασπρόβρυση είναι πεδινός οικισμός στο κεντρικό τμήμα του νομού Αργολίδας. Βρίσκεται στη βόρεια όχθη του Δαφνορέματος και πάνω στην επαρχιακή οδό Ναυπλίου-Επιδαύρου (ΕΟ 70), σε μέσο σταθμικό υψόμετρο 120 μέτρων. Απέχει 9 χιλιόμετρα περίπου ανατολικά του Ναυπλίου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και στην κοινότητα Πυργιώτικων του νομού Αργολίδας. Με το ΦΕΚ 244Α - 04/12/1997 αποσπάστηκε από την κοινότητα Πυργιώτικων και προσαρτήθηκε στον δήμο Ναυπλιέων.
## Αξιοθέατα
Ο ναός Αγίου Λουκά του Ιατρού (2017), νοτιοανατολικά του οικισμού, ρωσικού ρυθμού. Είναι αφιερωμένος στον αρχιεπίσκοπο Κριμαίας και γιατρό Λουκά που κηρύχθηκε άγιος το 1966 από τη Ρωσική Εκκλησία. Στον ναό λειτουργεί μουσείο όπου εκτίθενται προσωπικά αντικείμενα του Αγίου Λουκά και πλήρες φωτογραφικό υλικό από τη ζωή του. Λειτουργεί επίσης έκθεση βιβλίου με αξιόλογες εκδόσεις για παιδιά και ενήλικες.
## Παραπομπές

## Πηγές
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Αλέξανδρος (μυθολογία)

Στην ελληνική μυθολογία το όνομα **[[Αλέξανδρος]]** μπορεί να αναφέρεται σε κάποιο από τα παρακάτω πρόσωπα:

* Αλέξανδρος της Τροίας, γνωστότερος ως **[[Πάρις]]**, γιος του βασιλιά Πριάμου
* Αλέξανδρος του Ακάμαντα, πρίγκιπας των Αθηνών
* Σύμφωνα με τον Απολλόδωρο (Β΄ 8), ένας από τους γιους του Ευρυσθέα
Αλέξανδρος ο Εφέσιος

Ο **Αλέξανδρος ο Εφέσιος** (1ος αιώνας π.Χ.), ο αποκαλούμενος και **«Αλέξανδρος ο Λύχνος»**, ήταν αρχαίος Έλληνας συγγραφέας, ποιητής και ρήτορας.  Καταγόταν από την Έφεσο και πρέπει να έζησε λίγο πριν από τον Στράβωνα, ο οποίος τον αναφέρει μεταξύ των πιο πρόσφατων Εφεσίων συγγραφέων. Επίσης αναφέρει ότι έλαβε μέρος στα πολιτικά πράγματα της γενέτειράς του Εφέσου. Ο Στράβων αποδίδει στον Αλέξανδρο μια ιστορία και μεγάλα, επικού χαρακτήρα ποιήματα διδακτικού περιεχομένου, συγκεκριμένα ένα με θέμα την αστρονομία και ένα άλλο με θέμα τη γεωγραφία, αμφότερα σε εξάμετρο στίχο. Στο δεύτερο ποίημα ο Αλέξανδρος περιγράφει τις μεγάλες ηπείρους του κόσμου, πραγματευόμενος την καθεμιά σε ξεχωριστό βιβλίο, το οποίο όπως μαθαίνουμε από άλλες πηγές εφερε ως τίτλο την ονομασία της αντίστοιχης ηπείρου. Τι είδος ιστορίας είναι το αναφερόμενο από τον Στράβωνα είναι αβέβαιο. Ο επιλεγόμενος Αυρήλιος Βίκτωρ δίνει ένα απόσπασμα από το πρώτο βιβλίο μιας ιστορίας του Μαρσικού Πολέμου από τον «Αλέξανδρο τον Εφέσιο», αλλά η πηγή αυτή θεωρείται αμφίβολης αξιοπιστίας. Γενικώς ο Στράβων θεωρεί τον Λύχνο ως έναν από τους διάσημους άνδρες της Εφέσου και γράφει:


*«...των δε νεωτέρων Αλέξανδρος ρήτωρ, ο Λύχνος προσαγορευθείς ... συνέγραψεν ιστορίαν και έπη κατέλιπεν, εν οις τά τε ουράνια διατίθεται και τας ηπείρους γεωγραφεί, καθ' εκάστην εκδούς ποίημα.»*


Κάποιοι μελετητές έχουν υποθέσει ότι αυτός ο Αλέξανδρος είναι ο συγγραφέας του έργου *Αἱ τῶν φιλοσόφων διαδοχαί*, το οποίο μνημονεύει συχνά ο Διογένης ο Λαέρτιος, αλλά αυτό το έργο είχε πιθανώς ως συγγραφέα τον Αλέξανδρο τον Πολυίστορα.

Το γεωγραφικό έργο-ποίημα του Αλεξάνδρου, του οποίου διασώθηκαν αρκετά αποσπάσματα και το οποίο μιμήθηκε ο Διονύσιος ο Περιηγητής, αναφέρεται συχνά από τον Στέφανο Βυζάντιο και από άλλους. Από το αστρονομικό ποίημα σώζεται ένα απόσπασμα, το οποίο όμως έχει αποδοθεί και στον Αλέξανδρο τον Αιτωλό, ειδικότερα από τους Τόμας Γκέιλ και Γιόχαν Γκότλομπ Σνάιντερ. Είναι πολύ πιθανό ότι ο Κικέρων εννοεί τον Αλέξανδρο τον Εφέσιο όταν αναφέρει κάποιον Αλέξανδρο τον οποίο χαρακτηρίζει κακό ποιητή και απρόσεκτο συγγραφέα, αλλά του οποίου τα έργα κατέχουν ωστόσο κάποιες πραγματικές πληροφορίες. Το ελληνικό κείμενο των σωζόμενων σπαραγμάτων του Αλεξάνδρου Λύχνου έχει επιμεληθεί και σχολιάσει ο Christophe Cusset.

## Παραπομπές


## Πηγές
* Το λήμμα «Αλέξανδρος ο Εφέσιος ή Λύχνος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 88

Κατηγορία:Αρχαίοι Έλληνες διδακτικοί ποιητές
Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Εφέσιοι
Ν.Ε. Μεγαρίδος (καλαθοσφαίριση ανδρών)

Η **Νεανική Εστία Μεγαρίδος**, γνωστή και με τη σύντμηση **Ν.Ε.Μ.**, είναι ελληνικό αθλητικό σωματείο που δραστηριοποιείται με έδρα τα Μέγαρα Αττικής. Ιδρύθηκε το 1974 από τον Αλκιβιάδη Μπεναρδή. Οι αθλητές του αγωνίζονται με χρώματα το μπλε, το λευκό και ενίοτε το πορτοκαλί. Στο έμβλημά του απεικονίζεται ένας πυρσός με φόντο μία μπάλα καλαθοσφαίρισης. Το άθλημα αυτό αποτελεί και τη «ναυαρχίδα» του συλλόγου, ενώ λειτουργούν τμήματα τόσο ενηλίκων όσο και νεαρότερων ηλικιακά αθλητών. Νομικά διαθέτει τη μορφή σωματείου ερασιτεχνικής άθλησης. Επίσημη έδρα του είναι το Κλειστό Γυμναστήριο του 8ου Δημοτικού Σχολείου Μεγάρων.

## Ιστορική αναδρομή
### Περίοδοι σε εθνικές κατηγορίες

## Τίτλοι και διακρίσεις
* ** UNICEF Trophy (Κύπελλο Ελλάδας - 1η φάση)** (1): 2024-25
**Φιναλίστ (1): 2023-24

### Διακρίσεις ανά σεζόν
*2018: 1η θέση Πρωτάθλημα ΕΣΚΑΝΑ
*2019: Κυπελλούχος ΕΣΚΑΝΑ 
*2022: 1η θέση Πρωτάθλημα Β Εθνικής, Κυπελλούχος ΕΣΚΑΝΑ 
*2024: Φιναλίστ Κυπέλλου Εθνικών Κατηγοριών,*Unicef Trophy*.
*2025: 1η θέση Κυπέλλου Εθνικών Κατηγοριών,Unicef Trophy.

## Παραπομπές


## Εξωτερικοί σύνδεσμοι

* , επίσημος ιστότοπος.
* 
* 
* Ν.Ε. Μεγαρίδος, επίσημο κανάλι στο YouTube.

Καλαθοσφαιριση
Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1974
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1974
Κατηγορία:Σωματεία Ε.Σ.ΚΑ.Ν.Α.
Ρυντύ Μπυκέ

Ο **Ρυντύ Μπυκέ** (· γεννημένος στις 29 Ιανουαρίου 1977) είναι Γάλλος διεθνής διαιτητής ποδοσφαίρου. Είναι πλήρης διεθνής για τη FIFA από το 2011.

## Παραπομπές


Κατηγορία:Γάλλοι διαιτητές ποδοσφαίρου
Βόρεια Αλβανία

δεξιά|μικρογραφία|304x304εσ| Στο κόκκινο η Βόρεια Αλβανία.
Η **Βόρεια Αλβανία** () είναι μία από τις τρεις περιφέρειες NUTS-2 της Αλβανίας. 

Αποτελείται από τους νομούς Δίβρη, Δυρραχίου, Κούκες, Λέζας και Σκόδρας.

Οι βορειοανατολικές ορεινές περιοχές έχουν σημαντικά αποθέματα μεταλλικών ορυκτών, συμπεριλαμβανομένων χρωμίου, χαλκού και σιδήρου-νικελίου.

## Δείτε επίσης

* Νότια Αλβανία 
* Κεντρική Αλβανία

## Παραπομπές


Κατηγορία:Διοικητική διαίρεση της Αλβανίας
Νότια Αλβανία

δεξιά|μικρογραφία|304x304εσ| Η Νότια Αλβανία είναι στο μπλε.
Η **Νότια Αλβανία** () είναι μία από τις τρεις περιφέρειες NUTS-2 της Αλβανίας. 

Αποτελείται από  πέντε νομούς: Βερατίου, Φιερίου, Αργυροκάστρου, Κορυτσάς και Αυλώνα.

Το νοτιοδυτικό τμήμα της χώρας είναι πλούσιο σε πετρέλαιο και φυσικό αέριο. Η φυσική άσφαλτος εξορύσσεται κοντά στη Σελενίτσα.

Η νοτιότερη περιοχή κοντά στα ελληνικά σύνορα, που περιλαμβάνει την μισή περιφέρεια, είναι γνωστή και ως Βόρεια Ήπειρος.

## Δείτε επίσης
* Βόρεια Αλβανία 
* Κεντρική Αλβανία

## Παραπομπές


Κατηγορία:Διοικητική διαίρεση της Αλβανίας
Αλέξανδρος των Παρισίων

Ο **Αλέξανδρος των Παρισίων**, γνωστός και ως **Αλέξανδρος ντε Μπερναί** (γαλλ. *Alexandre de Bernay*, 12ος αιώνας), ήταν Γάλλος/Νορμανδός ποιητής του ύστερου Μεσαίωνα.

Ο Αλέξανδρος γεννήθηκε στο Μπερναί της Νορμανδίας, από όπου και η προσωνυμία του. Συνέγραψε το επικό ποίημα *[[Μυθιστόρημα του Αλεξάνδρου]]* (*Li romans d'Alexandre*), ένα από τα πρώτα έργα που γράφηκαν στη γαλλική γλώσσα με θέμα τα θρυλικά κατορθώματα του Μεγάλου Αλεξάνδρου. Το ποίημα αποτελείται από 16 χιλιάδες δωδεκασύλλαβους στίχους. Το συγκεκριμένο είδος του στίχου ονομάσθηκε «γαλλικός αλεξανδρινός» από αυτό το έργο (ή ίσως από το όνομα του ποιητή). Ο Αλέξανδρος των Παρισίων συνέγραψε επίσης το αφηγηματικό ποίημα *`Ατις και Προφιλίας*.

## Δείτε επίσης
* *[[Φυλλάδα του Μεγαλέξανδρου]]*

## Παραπομπές


Κατηγορία:Γάλλοι ποιητές
Κατηγορία:Νορμανδοί
Ιωάννης Κωνσταντίνου

Ο **Ιωάννης Κωνσταντίνου** (γενν. 23 Μαρτίου 1978) είναι συνταξιούχος Κύπριος άλτης εις ύψος. 

Τερμάτισε ενδέκατος στους Μεσογειακούς Αγώνες 2001, κέρδισε ένα χάλκινο μετάλλιο στη Θερινή Πανεπιστημιάδα 2003, ένα ασημένιο μετάλλιο στους Μεσογειακούς Αγώνες 2005 και τερμάτισε δέκατος στους Αγώνες της Κοινοπολιτείας 2006. Συμμετείχε επίσης στους Αγώνες της Κοινοπολιτείας 2002, χωρίς, όμως, να φτάσει στον τελικό.

Το προσωπικό του καλύτερο είναι τα 2,24 μέτρα, που πέτυχε τον Μάιο του 2004 στη Σπάρτη.

## Παραπομπές


Κατηγορία:Κύπριοι αθλητές
Κατηγορία:Κύπριοι Μεσογειονίκες
Αλέξανδρος ο Λυκοπολίτης

Ο **Αλέξανδρος ο Λυκοπολίτης** (3ος-4ος αιώνας μ.Χ.) ήταν αρχαίος συγγραφέας και νεοπλατωνικός φιλόσοφος. Συνέγραψε μια σύντομη πραγματεία σε 26 κεφάλαια κατά των Μανιχαίων, υπό τον τίτλο * Αλεξάνδρου Λυκοπολίτου επιστρέψαντος εξ εθνών προς τας Μανιχαίου δόξας*. Στο δεύτερο κεφάλαιο του έργου αυτού γράφει ότι άντλησε τις γνώσεις του περί της διδασκαλίας του Μάνητος *«από των γνωρίμων του ανδρός»* (δηλαδή από τους φίλους του Μάνητα). 

Το έργο αυτό αποτελεί δείγμα της ελληνικής αναλυτικής διαδικασίας, «μια ήρεμη αλλά σθεναρή διαμαρτυρία του εκπαιδευμένου επιστημονικού νου κατά του θολού δογματισμού των ανατολιών θεοσοφιών». 

Ο Μέγας Φώτιος γράφει ότι ο Αλέξανδρος ήταν Επίσκοπος της Λυκοπόλεως ή «Πόλεως Λύκων» (της σημερινής πόλεως Ασιούτ της Αιγύπτου). Αυτή η άποψη συνέχισε έχει πολλούς υποστηρικτές μέχρι τα μέσα του 19ου αιώνα, παρά το ότι ο ντε Τιγιεμόν είχε καταλήξει το 1697 στο συμπέρασμα ότι ο συγγραφέας ήταν ειδωλολάτρης και πλατωνιστής. Ο Όττο Μπαρντενχέβερ συμπέρανε το ίδιο στην *Patrologie* του (σελ. 234), καθώς και οι Μπρίνκμαν και Μπάουρ.

## Παραπομπές


## Πηγές
* 
* Herbermann, Charles (επιμ.): το λήμμα [«Alexander of Lycopolis»](https://en.wikisource.org/wiki/Catholic_Encyclopedia_(1913)/Alexander_of_Lycopolis) στην *Catholic Encyclopedia*, Robert Appleton Company, Νέα Υόρκη 1913
* Το λήμμα «Αλέξανδρος Λυκοπολίτης» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 88

## Εξωτερικοί σύνδεσμοι
* ''The writings of Methodius, Alexander of Lycopolis, Peter of Alexandria, and several fragments''  T. & T. Clark, Εδιμβούργο 1883
* Στην ''Patrologia Graeca'' από το *Documenta Catholica Omnia*

Κατηγορία:Νεοπλατωνικοί φιλόσοφοι
Κατηγορία:Ρωμαίοι συγγραφείς
Λάκης Θεοδώρου

Ο **Λάκης Θεοδώρου** είναι Κύπριος πρώην ποδοσφαιριστής. Αγωνιζόταν στη θέση του επιθετικού. 

Γεννήθηκε στη Λάρνακα στις 4 Νοεμβρίου 1950. Εντάχθηκε στην ΕΠΑ Λάρνακας το 1963. Παρέμεινε στην ΕΠΑ έως το 1974 κατακτώντας ένα πρωτάθλημα. Στη συνέχεια αγωνίστηκε με τον Απόλλων Σμύρνης (1975-1978). Επέστρεψε στην ΕΠΑ το 1978 και παρέμεινε στην ομάδα έως την ολοκλήρωση της καριέρας του το 1981. Την περίοδο 1972-1973 αναδείχθηκε πρώτος σκόρερ του πρωταθλήματος με 17 γκολ.

Ακόμη, ήταν μέλος της ομάδας της ΕΠΑ που συμμετείχε στην Α΄ Εθνική Ελλάδας (1970-71).

Ο Λάκης Θεοδώρου έχει 35 συμμετοχές με την Εθνική Κύπρου την περίοδο 1963-1981.

## Τίτλοι
;Ως ποδοσφαιριστής της ΕΠΑ
* Πρωτάθλημα Κύπρου (3): 1969-70

## Παραπομπές


Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Σμύρνης
Ασπρόκαμπος Λουτρακίου Κορινθίας

O **Ασπρόκαμπος** είναι οικισμός της δημοτικής κοινότητας Λουτρακίου Περαχώρας, της δημοτικής ενότητας (τέως δήμου) Λουτρακίου-Περαχώρας, του δήμου Λουτρακίου-Περαχώρας-Αγίων Θεοδώρων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κορινθίας, στο γεωγραφικό διαμέρισμα Στερεάς Ελλάδας.
## Γεωγραφία
Ο Ασπρόκαμπος είναι οικισμός στο βορειοανατολικό τμήμα του νομού Κορινθίας, από την πλευρά της Στερεάς Ελλάδας. Βρίσκεται στις βόρειες παρυφές της κορυφής «Φλιντζανέζα» (562 μέτρα) των Γερανείων και πάνω από τον κόλπο των Αλκυονίδων, βόρεια της Περαχώρας και σε μέσο σταθμικό υψόμετρο 80 μέτρων. Απέχει 28 χιλιόμετρα περίπου Β. ΒΑ. της Κορίνθου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στον δήμο Λουτρακίου-Περαχώρας του νομού Κορινθίας. Με το ΦΕΚ 87Α - 07/06/2010 αποσπάστηκε από τον δήμο Λουτρακίου-Περαχώρας και προσαρτήθηκε στον δήμο Λουτρακίου-Αγίων Θεοδώρων, ο οποίος το 2014 μετονομάστηκε σε δήμο Λουτρακίου-Περαχώρας-Αγίων Θεοδώρων.
## Αξιοθέατα
*Το εκκλησάκι της Ζωοδόχου Πηγής στη βόρεια είσοδο του οικισμού
*Το εκκλησάκι του Προφήτη Ηλία, βορειοδυτικά του οικισμού

## Σημείωση
Στην ίδια περιφερειακή ενότητα (Κορινθίας) αλλά στον Δήμο Σικυωνίων είναι ο συνώνυμος οικισμός Ασπρόκαμπος.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
*Χάρτες «Ανάβαση» (Κιθαιρώνας-Πατέρας-Γεράνεια 1:25.000)
*Google Earth
*eetaa.gr

Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Γιάννης Μπρατάκος

Ο **Γιάννης Μπρατάκος** (Αθήνα, 1968) είναι Έλληνας πολιτικός και στέλεχος επιχειρήσεων, που διετέλεσε υφυπουργός παρά τω Πρωθυπουργώ και διευθυντής της Γενικής Γραμματείας του πρωθυπουργού από τις 2 Σεπτεμβρίου 2022 έως τις 28 Μαρτίου 2024, όταν και παραιτήθηκε. Παράλληλα, διετέλεσε γενικός διευθυντής της Νέας Δημοκρατίας, από τον Ιούλιο του 2019. 

Διατέλεσε πρόεδρος του Εμπορικού και Βιομηχανικού Επιμελητηρίου Αθηνών (ΕΒΕΑ) από τον Σεπτέμβριο του 2021 έως την ανάληψη των καθηκόντων του, ως Γενικός Γραμματέας στον Πρωθυπουργό, και ως Αντιπρόεδρος από το 2017 έως το 2021. Είναι μέλος του Διοικητικού Συμβουλίου του ΕΒΕΑ, από το 2006.

## Βιογραφικό
Ο Γιάννης Μπράτακος, γεννήθηκε το 1968 στην Αθήνα. Είναι γιος του πολιτικού της Νέας Δημοκρατίας και στενού συνεργάτη του Κωνσταντίνου Μητσοτάκη, Άγγελου Μπρατάκου. 

Σπούδασε Μηχανική Παραγωγή και Διοίκηση στο Πανεπιστήμιο του Κόβεντρι στη Μεγάλη Βρετανία. Πραγματοποίησε μεταπτυχιακές σπουδές πάνω στη Πολιτική Οικονομία στην Σχολή Διοίκησης Επιχειρήσεων και Οικονομικών του Λονδίνου (London School of Economics), λαμβάνοντας μεταπτυχιακό δίπλωμα (MS) το 1995. 

### Καριέρα
Εργάστηκε στην εταιρεία λογισμικού SAP από το 1995 έως το 1999. Είναι ιδρυτικό μέλος της εταιρείας Πληροφορικής "DD SYNERGY" από το 1999, στην οποία διετέλεσε ως διευθύνων σύμβουλος, από το 1999 έως το 2021. Επιπρόσθετα, διατέλεσε ως μη-εκτελεστικό μέλος του Διοικητικού Συμβουλίου της εταιρείας Γρηγόρης (εταιρεία καφεστίασης) και Πρόεδρος του Διοικητικού Συμβουλίου της συμβουλευτικής εταιρείας "CAPE CONSULTING". 

Διετέλεσε μέλος της Διοικούσας Επιτροπής της Εταιρείας Ανάπτυξης & Προόδου του ΕΒΕΑ, μέλος της Επιτροπής παρακολούθησης του Εθνικού Προγράμματος Μεταρρυθμίσεων για την επίτευξη των στόχων της αναθεωρημένης Στρατηγικής της Λισσαβόνας και εκπρόσωπος του ΕΒΕΑ στην Επιτροπή Πληροφορικής & Επικοινωνίας Νέων Τεχνολογιών της EUROCOMMERCE. 

Τον Ιανουάριο του 2019, ύστερα από απόφαση του προέδρου της Νέας Δημοκρατίας Κυριάκου Μητσοτάκη, ανέλαβε Γραμματέας Παραγωγικών Τομέων της Νέας Δημοκρατίας. Τον Ιούλιο του 2019, ανέλαβε Γενικός Διευθυντής των Υπηρεσιών της Νέας Δημοκρατίας. 

Ανέλαβε Γενικός Γραμματέας του Γραφείου του Πρωθυπουργού, στις 5 Αυγούστου 2022, ύστερα από την παραίτηση του Γρηγόρη Δημητριάδη, από το αξίωμα. Στις 2 Σεπτεμβρίου ορκίστηκε υφυπουργός παρά τω Πρωθυπουργώ. Παραιτήθηκε από τις θέσεις του στις 28 Μαρτίου 2024, όταν αποκαλύφθηκε η παρουσία του στο σπίτι του ιδιοκτήτη της εφημερίδας *[[Το Βήμα]]*, Βαγγέλη Μαρινάκη, μία ημέρα μετά το δημοσίευμα της εφημερίδας με τις μονταρισμένες συνομιλίες του σταθμάρχη και των μηχανοδηγών στο σιδηροδρομικό δυστύχημα στα Τέμπη.

## Παραπομπές


Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες Γενικοί Γραμματείς
Κατηγορία:Έλληνες επιχειρηματίες
Κατηγορία:Απόφοιτοι της Σχολής Οικονομικών του Λονδίνου
Κατηγορία:Πολιτικοί της Νέας Δημοκρατίας
Αλευρόνη

thumb|Στο «πολύχρωμο καλαμπόκι» κάποιες από τις χρωστικές βρίσκονται μέσα στο στρώμα της αλευρόνης.
Η **αλευρόνη** (από την αρχαία ελληνική λέξη *άλευρον* = αλεύρι) είναι πρωτεΐνη που βρίσκεται σε κόκκους μέσα στους σπόρους (σπέρματα) πολλών φανερόγαμων φυτών. Ο όρος ωστόσο εννοεί και τον έναν από τους δύο κυριότερους τύπους κυττάρων του ενδοσπερμίου, στο λεγόμενο **στρώμα της αλευρόνης**. Το στρώμα της αλευρόνης είναι το εξωτερικό στρώμα του ενδοσπερμίου, που περιβάλλει το εσωτερικό, αμυλώδες ενδοσπέρμιο. Αυτό το κυτταρικό στρώμα βρίσκεται ανάμεσα στο περικάρπιο και το στρώμα υαλίνης του ενδοσπερμίου. Αντίθετα με τα κύτταρα του αμυλώδους ενδοσπερμίου, τα κύτταρα της αλευρόνης παραμένουν ζωντανά στον ώριμο σπόρο. Το γενετικό υλικό τους είναι τριπλοειδές, δηλαδή έχουν τρία αντίτυπα από κάθε χρωμόσωμα, εξαιτίας της διπλής γονιμοποιήσεως.

## Η πρωτεΐνη
Η πρωτεΐνη αλευρόνη έχει υψηλή περιεκτικότητα σε άζωτο και μορφολογικώς διακρίνεται σε ομογενή και ετερογενή. Η ομογενής αλευρόνη αποτελείται από πανομοιότυπα συσσωματώματα ή **αλευρόκοκκους** (όπως στο φασόλι, όπου όλοι οι κόκκοι είναι σφαιρικοί), ενώ η ετερογενής αλευρόνη αποτελείται από αλευρόκοκκους διαφορετικών σχημάτων και τύπων της πρωτεΐνης, και επιπλέον ο κάθε κόκκος καλύπτεται από μια μεμβράνη (όπως στους σπόρους του είδους ρίκινος ο κοινός).

Οι κόκκοι και η πρωτεΐνη προέρχονται από τη συμπύκνωση των πρωτεϊνικών ουσιών που βρίσκονται στα χυμοτόπια, μετά την εξάτμιση του νερού του κυτταρικού χυμού. Κάποιοι αλευρόκοκκοι συναντώνται έτσι και στα άλλα φτωχά σε νερό μέρη του φυτού: στον φλοιό, στο ξύλο του κορμού και στις ξυλώδεις ρίζες. Ιδίως όμως βρίσκονται στους ώριμους σπόρους και η αλευρόνη υπάρχει στο αλεύρι που παράγεται από αυτούς.

## Σημασία
Το στρώμα της αλευρόνης είναι σημαντικό τόσο για τον αναπτυσσόμενο σπόρο, όσο και για το ώριμο φυτό. Ο ιστός της αλευρόνης συσσωρεύει μεγάλες ποσότητες ελαίων και λιπιδίων, που χρησιμεύουν κατά την ανάπτυξη του σπόρου. Αποτελεί επίσης τόπο αποθηκεύσεως ανόργανων ουσιών και σε μερικά είδη λειτουργεί κατά τo ληθαργικό στάδιο του σπόρου. Η αλευρόνη εκφράζει πιθανώς αρκετές πρωτεΐνες που προστατεύουν από παθογόνους παράγοντες, όπως η πρωτεΐνη PR-4. Η αλευρόνη διατηρεί χαμηλό pH στον αποπλάστη. Ιδίως στα δημητριακά, τα κύτταρα αλευρόνης απελευθερώνουν οργανικά και φωσφορικά οξέα, προκειμένου να διατηρούν το pH του ενδοσπερμίου μεταξύ του 3,5 και του 4. Ειδικότερα στο κριθάρι, το στρώμα της αλευρόνης απελευθερώνει υπό αναερόβιες συνθήκες ιόντα  στο αμυλώδες ενδοσπέρμιο και στον αποπλάστη.

Η αλευρόνη είναι επίσης για τον άνθρωπο το πλέον ευεργετικό διαιτητικώς συστατικό σε πολλά δημητριακά. Επιπροσθέτως, ο ιστός της αλευρόνης εμπεριέχει πολλά κενοτόπια αποθηκεύσεως πρωτεϊνών, γνωστά ως πρωτεϊνικά σώματα. Στα δημητριακά που διαθέτουν αμυλώδες ενδοσπέρμιο, η αλευρόνη περιέχει περί το 30% των πρωτεϊνών του πυρήνα. Στο «πολύχρωμο καλαμπόκι» χρωστικές ανθοκυανίνης μέσα στο στρώμα της αλευρόνης δίνουν σε μερικούς σπόρους ένα κυανόμαυρο χρώμα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδες 151-152

## Εξωτερικοί σύνδεσμοι
* 

Αλευρονη
Αλζέτ

Ο **Αλζέτ** ή **Ούελτσεστ** (γαλ. *Alzette*, λουξ. *Uelzecht*, γερμ. *Alzig*) είναι ποταμός του Λουξεμβούργου με ένα μικρό τμήμα στη Γαλλία και συνολικό μήκος 73 χιλιόμετρα. Είναι δεξιός παραπόταμος του Συρ, που με τη σειρά του είναι παραπόταμος του Μοζέλλα.

Ο Αλζέτ πηγάζει σε υψόμετρο 305 μέτρα δίπλα στο χωριό Τιλ (*Thil*) της Γαλλίας, στον Νομό Μερτ-ε-Μοζέλ. Μετά από μόλις 2,7 χιλιόμετρα ρου εισέρχεται στο Λουξεμβούργο. Στη θέση Λαμεσμιλέν, κοντά στο χωριό Μπεργκέμ, ενώνεται με το μικρό ποτάμι Μες. Στη συνέχεια περνά από τις δύο μεγαλύτερες πόλεις της χώρας, την Ες-συρ-Αλζέτ (η ονομασία σημαίνει «Ες επί του Αλζέτ») και την πρωτεύουσα της χώρας Πόλη του Λουξεμβούργου, καθώς και από τη μικρή πόλη Μερς, και χύνεται στον Συρ κοντά στο Ετελμπρύκ, σε θέση με γεωγραφικές συντεταγμένες 49°50΄54΄΄ Βόρειο πλάτος και 6°06΄43΄΄ Ανατολικό μήκος, σε υψόμετρο 192 μέτρα πάνω από την επιφάνεια της θάλασσας.

Η λεκάνη απορροής του Αλζέτ έχει έκταση 1.172 τετραγωνικά χιλιόμετρα, ενώ η μέση παροχή του είναι 11 κυβικά μέτρα ανά δευτερόλεπτο.

Οι βραχώδεις, απότομες και υψηλές όχθες του ποταμού στην Πόλη του Λουξεμβούργου ονομάζονται «Μποκ» και προστάτευσαν την πόλη ως φυσική οχύρωση επί αιώνες, καθώς περιβάλλουν το κέντρο της από τις τρεις πλευρές. Η ονομασία αντανακλάται στο *Casemates du Bock*, ένα δίκτυο από υπόγεια περάσματα που οι κάτοικοι αποκαλούν κοινώς «Paula» και εκτείνεται κάτω από τα ερείπια του Φρουρίου του Λουξεμβούργου.

## Παραπομπές


Κατηγορία:Γεωγραφία του Λουξεμβούργου
Κατηγορία:Ποταμοί της Γαλλίας
Κατηγορία:Διεθνείς ποταμοί της Ευρώπης
Μερς (Λουξεμβούργο)

Το **Μερς** (γαλ. *Mersch*) ή **Μίερς** είναι μικρή πόλη και κοινότητα (*commune*) στο κεντρικό Λουξεμβούργο, πρωτεύουσα ομώνυμου καντονίου. Σύμφωνα με την απογραφή του 2018 η κοινότητα έχει πληθυσμό 9.440 κατοίκους (η δωδέκατη σε πληθυσμό πόλη της χώρας). Η πόλη είναι κτισμένη στις όχθες του ποταμού Αλζέτ, στο σημείο που αυτός δέχεται τα νερά από τα μικρά ποτάμια Μάμερ και Άις (*Eisch*). Απέχει 17 χιλιόμετρα βόρεια από την Πόλη του Λουξεμβούργου.

Εκτός από την καθαυτό πόλη του Μερς, που βρίσκεται στο κέντρο της κοινότητας, η κοινότητα περιλαμβάνει τα χωριά Μπερινγκέν, Μπερσμπάχ, Μέσντορφ, Πετινγκέν, Ρεκάνζ ή Ρέκεν, Ρολινγκέν και Σενφέλς. Η έκταση της κοινότητας είναι 49,74 τετραγωνικά χιλιόμετρα, η 41η μεγαλύτερη από τις 102 κοινότητες της χώρας. Ως προς το υψόμετρό της, το υψηλότερο σημείο της βρίσκεται στα 428 μέτρα πάνω από την επιφάνεια της θάλασσας και το χαμηλότερο στα 208 μέτρα (224 μ. η πόλη του Μερς).

Το Μερς είναι η έδρα του Εθνικού Κέντρου Λογοτεχνίας, του εθνικού λογοτεχνικού αρχείου του Λουξεμβούργου. Επίσης φιλοξενεί το ένα από τα 6 σε όλη τη χώρα περιφερειακά Αρχηγεία της εθνικής Αστυνομίας της χώρας (*Police grand-ducale* ή *Groussherzoglech Police*).

Το Κάστρο του Μερς στο κέντρο της πόλεως είναι ένα από τα κάστρα της λεγόμενης «Κοιλάδας των Εφτά Κάστρων». Η ιστορία του ξεκινά από τον 13ο αιώνα. Σήμερα το Κάστρο στεγάζει τα διοικητικά γραφεία της κοινότητας. Μόλις τρία χιλιόμετρα βορείως του Μερς πάντως, το Κάστρο του Πετινγκέν στο ομώνυμο χωριό είναι ένα από τα καλύτερα διατηρημένα οχυρά κάστρα σε όλο το Λουξεμβούργο.

Το Μερς συνδέεται με την πρωτεύουσα και με τα βόρεια της χώρας με τη σιδηροδρομική Γραμμή 10.

## Παραπομπές


## Εξωτερικοί σύνδεσμοι
* Επίσημος ιστότοπος του δήμου

Μερς
Βρυοψιδώδη

Τα **βρυοψιδώδη** είναι μια τάξη πράσινων φυκών, που υπάγεται στην ομοταξία ουλβοφύκη. Σύμφωνα με άλλη ταξινόμηση, τα βρυοψιδώδη υπάγονται στη δική τους, ξεχωριστή ομοταξία, τα *βρυοψιδοφύκη* (*Bryopsidophyceae*).

## Μορφολογία
Ο θαλλός στα βρυοψιδώδη αποτελείται από ίνες και πολυκλαδίζεται, ενώ μπορεί να είναι συμπιεσμένος σε μια μάζα. Ο οργανισμός είναι *κοινοκυτταρικός*, με κύτταρα που διαθέτουν πολλαπλούς πυρήνες το καθένα και αποτελούνται από κυτταρόπλασμα που περιέχεται μέσα σε ένα κυλινδρικού σχήματος κυτταρικό τοίχωμα. Δεν υπάρχουν διαχωριστικά τοιχώματα (*septae*) εντός του ίδιου του κυττάρου και οι πολλοί δισκοειδείς Χλωροπλάστες, πυρήνες και άλλα οργανίδια είναι ελεύθερα να κινούνται σε όλο το εσωτερικό του κυττάρου. Παρά το ότι γενικώς τα βρυοψιδώδη κατατάσσονται στα μακροφύκη, δηλαδή στα φύκη που είναι ορατά χωρίς τη βοήθεια μικροσκοπίου, ολόκληρος ο οργανισμός μπορεί να αποτελείται από ένα και μοναδικό κύτταρο, το οποίο στο γένος *[[Caulerpa]]* φθάνει σε μήκος τα τρία μέτρα. Στην περίπτωση του γένους *[[Αλιμέδα|Halimeda]]*, ολόκληρα λιβάδια στον βυθό της θάλασσας μπορεί να αποτελούνται από έναν μονοκύτταρο οργανισμό, που συνδέεται με νηματώδεις δομές οι οποίες διατρέχουν το υπόστρωμα.

## Αναπαραγωγή
Η αναπαραγωγή είναι συνήθως αγενής (άφυλη), από μικρά τμήματα των κυττάρων που αποσπώνται και αναπτύσσονται σε νέους οργανισμούς. Υπό ορισμένες συνθήκες ωστόσο συμβαίνει και εγγενής αναπαραγωγή, με μια διεργασία που αποκαλείται ολοκαρπία: Σε αυτή σχεδόν όλο το κυτταρόπλασμα του θαλλού μετατρέπεται σε γαμέτες που φέρουν δύο κινητικά όργανα που μοιάζουν με μαστίγια ο καθένας (*διμαστιγωτοί*) και εκχέονται στο νερο της περιοχής μέσα από πόρους. Μετά τη γονιμοποίηση το ζυγωτό μετατρέπεται σε πρωτόνημα και αυτό με τη σειρά του αναπτύσσεται σε έναν νέο θαλλό.

## Παραπομπές


Βρυοψιδωδη
Εννοιολογική τέχνη

Η **εννοιολογική τέχνη** είναι όρος που επινοήθηκε τη δεκαετία του 1960 από τον Αμερικανό καλλιτέχνη Χένρι Φλιντ (Henry Flynt) για ένα καλλιτεχνικό κίνημα της σύγχρονης τέχνης.

## Περιγραφή
Με αφετηρία τον μινιμαλισμό, η εννοιολογική τέχνη αποτελεί σε τελική ανάλυση έναν συλλογικό όρο για την περαιτέρω ανάπτυξη των τάσεων της αφηρημένης ζωγραφικής και για διάφορα καλλιτεχνικά ρεύματα όπως η τέχνη των έτοιμων αντικειμένων (readymades) ή των happenings, τα οποία θεωρούν ότι η σκέψη για το νόημα ενός έργου τέχνης έχει προτεραιότητα έναντι της υλοποίησής του.

Η πρώτη έκθεση του Μελ Μπόχνερ το 1966 με τίτλο «*Working Drawings and Other Visible Things on Paper Not Necessarily Meant to Be Viewed as Art*» (*Σχέδια εργασίας και άλλα οπτικά αντικείμενα σε χαρτί που δεν προορίζονται απαραίτητα να θεωρηθούν ως τέχνη*) στη γκαλερί της Σχολής Εικαστικών Τεχνών της Νέας Υόρκης θεωρείται η πρώτη έκθεση του κινήματος της εννοιολογικής τέχνης.

Η εκτέλεση του έργου τέχνης είναι δευτερεύουσας σημασίας και δεν είναι απαραίτητο να γίνεται από τον ίδιο τον καλλιτέχνη. Η έμφαση δίνεται στην έννοια και την ιδέα, οι οποίες θεωρούνται εξίσου σημαντικές για το καλλιτεχνικό έργο. Στη θέση των ολοκληρωμένων πινάκων και γλυπτών, εμφανίζονται με αυτή την έννοια σκίτσα, γραπτά, κείμενα οδηγιών ή ενδεχομένως βιβλία καλλιτεχνών, τα οποία αναπτύσσουν τις δικές τους αισθητικές ιδιότητες. Ένας από τους στόχους είναι η «αποϋλοποίηση» του έργου τέχνης και η εμπλοκή του θεατή. Οι συνήθεις τρόποι θέασης, οι έννοιες και τα συμφραζόμενα του κόσμου αμφισβητούνται και νέοι κανόνες επινοούνται. Εξετάζονται τα συμφραζόμενα, τα νοήματα και οι συσχετισμοί.

Θεωρητικοί της εννοιολογικής τέχνης είναι οι Μελ Μπόχνερ, Σολ Λέβιτ, Art & Language, Τζόζεφ Κοσούθ και Βίκτορ Μπέρτζιν. Ο Μαρσέλ Ντυσάν υπήρξε καλλιτεχνικό πρότυπο αυτού του κινήματος. Ξεχώρισε την τέχνη του από την «τέχνη του αμφιβληστροειδούς», η οποία ενεργεί κυρίως στο μάτι (για παράδειγμα, με έναν επιτηδευμένο τρόπο) και όχι ως ιδέα ή σύνδεση νοήματος στη σκέψη. Αυτή η προσέγγιση συχνά κάνει την εννοιολογική τέχνη να φαίνεται ελιτίστικη, εύθραυστη και δύσκολα προσβάσιμη στον απλό άνθρωπο. Ορισμένα έργα εννοιολογικής τέχνης μπορούν να γίνουν κατανοητά μόνο μέσω της εξέτασης του καλλιτέχνη και της σκέψης του.

Τα ποικιλόμορφα ρεύματα της πρωτοπορίας της δεκαετίας του 1960, όπως η ζωγραφική του Ρόμπερτ Ρίμαν, τα φωτογραφικά βιβλία του Εντ Ρούσα, τα γλυπτά του Καρλ Αντρέ, του Ρόμπερτ Μόρις ή του Ρόμπερτ Σμίθσον, αλλά και τα happenings, το ρεύμα Fluxus και ο βιεννέζικος ακτιβισμός ήταν άμεσοι και συχνά συγκεχυμένα παρόμοιοι πρόδρομοι της εννοιολογικής τέχνης.

Υπό την επιρροή περιοδικών τέχνης όπως το Artforum και τα Avalanche, Parachute, Flash Art, Art Press, μεταξύ άλλων, δημιουργήθηκαν γρήγορα ομάδες εννοιολόγων στην Αμερική και την Ευρώπη, οι οποίες προσανατολίστηκαν προς τη Νέα Υόρκη και σχημάτισαν ανεξάρτητα περιφερειακά κέντρα, στη Βόρεια Αμερική για παράδειγμα το Σαν Φρανσίσκο, το Λος Άντζελες, το Σαν Ντιέγκο, το Βανκούβερ και το Τορόντο.

## Παραπομπές


Κατηγορία:Είδη τέχνης
Α.Ο. Τρίκαλα Basket

Ο **Α.Ο. Τρίκαλα Basket** είναι ελληνικό αθλητικό σωματείο με έδρα την πόλη των Τρικάλων. Ιδρύθηκε το καλοκαίρι του 2022 ως **Trikala Basket**, από τη συνένωση τεσσάρων προγενέστερων ομάδων της περιοχής με στόχο τη δημιουργία ενός ισχυρού φορέα. Το έμβλημά του είναι οι δύο ενωμένοι κρίκοι, σύμβολο του Α.Ο. Τρίκαλα. Ο σύλλογος καλλιεργεί τμήματα τόσο ενηλίκων όσο και νεαρότερων ηλικιακά αθλητών. Νομικά διαθέτει τη μορφή σωματείου ερασιτεχνικής άθλησης. Επίσημη έδρα του ανδρικού τμήματος είναι το Δημοτικό Κλειστό Γυμναστήριο Τρικάλων, χωρητικότητας 2.500 καθήμενων θεατών, ενώ οι ακαδημίες χρησιμοποιούν συμπληρωματικά το Κλειστό Γυμναστήριο του Ε.Α.Κ. Μπάρας.

## Προκάτοχοι

Τον Αύγουστο του 2021 ανακοινώθηκε η σύμπραξη των σωματείων Α.Ο. Αίολος Τρικάλων (ίδρυση 1993) και Γυμναστικού Συλλόγου Γόμφων (ίδρυση 1988) με στόχο τη δημιουργία ανταγωνιστικής ομάδας που θα συμμετείχε στο Πρωτάθλημα της Β΄ Εθνικής. Η πράξη φάνηκε να ήταν προς τη σωστή κατεύθυνση με δεδομένο ότι η ομάδα ολοκλήρωσε τις αγωνιστικές της υποχρεώσεις στη 2η θέση της τελικής βαθμολογικής κατάταξης στον Όμιλό της. Ωστόσο παρέμεινε στην Κατηγορία καθώς βάσει προκήρυξης η απευθείας άνοδος ήταν προνόμιο μόνο των πρωτοπόρων.

Στο τέλος Μαΐου του 2022 ανακοινώθηκε πως στο σχήμα θα προσχωρούσε με το ίδιο σκεπτικό η έτερη ομάδα της πόλης που αγωνιζόταν στην ίδια Κατηγορία, οι Ίκαροι Τρικάλων, οι οποίοι είχαν τερματίσει στην 5η θέση. Τον Αύγουστο του 2022 ανακοινώθηκε ότι το τμήμα καλαθοσφαίρισης της Αθλητικής Ένωσης Τρικάλων θα ετίθετο υπό την σκέπη νέας τρικαλινής ομάδας με σκοπό να λειτουργήσει ως αναπτυξιακή ομάδα, ως προθάλαμος ταλαντούχων αθλητών ώστε να πάρουν τις πρώτες τους εμπειρίες.

Κατόπιν ψηφοφορίας μέσω Διαδικτύου επιλέχθηκε το σήμα του νεοσύστατου σωματείου, καθώς και η ονομασία **Trikala Basket**. Στους βαθμολογικούς πίνακες της Ε.Ο.Κ. ο σύλλογος εμφανιζόταν με τα νομικά στοιχεία της Α.Μ. Ίκαροι Τρικάλων.

Τον Αύγουστο του 2024 ανακοινώθηκε από κοινού η σύμπραξη του σωματείου Trikala Basket με τον Αθλητικό Οργανισμό Τρίκαλα, με σκοπό οι κυανέρυθροι να αγωνιστούν στην Elite League, διότι τα Trikala Basket είχαν προβιβαστεί στην Elite League. Προς τον σκοπό αυτό συμφωνήθηκε η μετονομασία του Trikala Basket σε «Αθλητικός Όμιλος Τρίκαλα Basket». Ο Αθλητικός Οργανισμός Τρίκαλα αποσύρθηκε από το πρωτάθλημα της National League 1.

## Έμβλημα

Αρχείο:Trikala Basket Official Logo.jpg|Το λογότυπο της ομάδας (2022–2024)
Αρχείο:AO ΤΡΙΚΑΛΑ BASKET ADVENT.png|Το λογότυπο της ομάδας (2024–2025)


## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Τρικάλων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2022
Κατηγορία:Σωματεία Ε.Σ.ΚΑ.Θ.
Γουάνγκ Τζουνσιά

Η **Γουάνγκ Τζουνσιά** (απλοποιημένα κινεζικά: 王军霞, παραδοσιακά κινεζικά: 王軍霞, πινγίν: Wáng Jūnxiá, 
γεννήθηκε 19 Ιανουαρίου  1973) είναι Κινέζα πρώην δρομέας μεγάλων αποστάσεων. Ήταν χρυσή Ολυμπιονίκης το 1996 την Ατλάντα στα 5.000 μέτρα και Παγκόσμια Πρωταθλήτρια στα 10.000 μέτρα το 1993. Ήταν κάτοχος του παγκοσμίου ρεκόρ στα  10.000 μέτρα για 23 χρόνια (1993–2016). Είναι μέλος του Hall of Fame της IAAF.

## Παραπομπές


## Εξωτερικοί σύνδεσμοι
*Junxia WANG

 

Κατηγορία:Κινέζες αθλήτριες του στίβου
Κατηγορία:Κινέζοι Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Δρομείς μεγάλων αποστάσεων
Κατηγορία:Εισαχθέντες στο Hall of Fame της IAAF
Ασπροκκλησιά Καστοριάς

Η **Ασπροκκλησιά** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Άργους Ορεστικού, του δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας.
*Πριν την επίσημη αναγνώρισή του, ο οικισμός ονομαζόταν *Μπελατέρκβα*.
## Γεωγραφία
Η Ασπροκκλησιά είναι ορεινό χωριό στο νότιο τμήμα του νομού Καστοριάς. Βρίσκεται κοντά στα όρια με τον νομό Κοζάνης, στη διασταύρωση των επαρχιακών δρόμων από Σκαλοχώρι και Διαλεχτό, σε μέσο σταθμικό υψόμετρο 720. Απέχει 19 χλμ. περίπου Ν. της Καστοριάς.
## Τοπική κοινότητα
Η τοπική κοινότητα Ασπροκκλησιάς είναι χαρακτηρισμένη ως αγροτικός ορεινός οικισμός, με έκταση 18,037 χμ² (2011). Περιλαμβάνει και τον οικισμό Ασπρονέρι.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Ασπροκκλησιάς του νομού Φλωρίνης. Το 1941 υπήχθη στον νομό Καστοριάς. Με το ΦΕΚ 244Α - 04/12/1997 αποσπάστηκε από την κοινότητα Ασπροκκλησιάς και προσαρτήθηκε στον δήμο Άργους Ορεστικού (πρόγραμμα Καποδίστριας). Με το ΦΕΚ 87Α - 07/06/2010 αποσπάστηκε από τον δήμο Άργους Ορεστικού και προσαρτήθηκε στον δήμο Ορεστίδος ο οποίος, το 2013, μετονομάστηκε σε δήμο Άργους Ορεστικού.
## Αξιοθέατα
*Η εκκλησία του Αγίου Δημητρίου στο βορειοκεντρικό τμήμα του οικισμού
Στο χωριό δραστηριοποιείται ο Πολιτιστικός Σύλλογος Ασπροκκλησιάς
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
*Εγκυκλοπαίδεια Πάπυρος Λαρούς, εκδ. 1964 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://www.facebook.com/%CE%A0%CE%BF%CE%BB%CE%B9%CF%84%CE%B9%CF%83%CF%84%CE%B9%CE%BA%CF%8C%CF%82-%CE%A3%CF%8D%CE%BB%CE%BB%CE%BF%CE%B3%CE%BF%CF%82-%CE%91%CF%83%CF%80%CF%81%CE%BF%CE%BA%CE%BA%CE%BB%CE%B7%CF%83%CE%B9%CE%AC%CF%82-280348381991721/


Κατηγορία:Δήμος Ορεστίδος
Κατηγορία:Χωριά της περιφερειακής ενότητας Καστοριάς
Ασπρόλιθος Λασιθίου

Ο **Ασπρόλιθος** είναι οικισμός της κοινότητας Αρμένων του δήμου Σητείας και της τέως Επαρχίας Σητείας στην περιφερειακή ενότητα Λασιθίου της Κρήτης. 

## Γεωγραφία
Ο Ασπρόλιθος είναι παράλιος οικισμός στο Ν. ΝΑ. τμήμα του νομού Λασιθίου. Βρίσκεται στον όρμο Γούδουρα και πριν το φερώνυμο ακρωτήρι του Λιβυκού Πελάγους, στις νοτιοδυτικές απολήξεις της κορυφής «Κεφάλας» (539 μ.) και στον παραλιακό δρόμο Ανάληψης-Αγίας Τριάδας, σε μέσο σταθμικό υψόμετρο 10. Απέχει 73 χλμ. περίπου ΝΑ. του Αγίου Νικολάου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Αρμένων του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Αρμένων και προσαρτήθηκε στον δήμο Λεύκης. Με το ΦΕΚ 87Α - 07/06/2010 αποσπάστηκε από τον δήμο Λεύκης και προσαρτήθηκε στον δήμο Σητείας. 
## Αξιοθέατα
*Η εκτεταμένη βοτσαλωτή παραλία του οικισμού, καθώς και η παραλία «Βοτσαλάκι» δυτικά του οικισμού
*Το ανδρικό μοναστήρι Καψά (15ου αιώνα), δυτικά του οικισμού
*Το φαράγγι Καψά, κοντά στο μοναστήρι

## Παραπομπές

## Πηγές
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://topo.directory/index.php?sel=areainfo&Area_id=2752&ln=el
*https://maleviziotis.gr/2022/08/01/%CE%BF%CE%B9-%CE%AC%CF%83%CF%80%CF%81%CE%B5%CF%82-%CF%80%CE%AD%CF%84%CF%81%CE%B5%CF%82-%CF%84%CE%BF%CF%85-%CE%B1%CF%83%CF%80%CF%81%CF%8C%CE%BB%CE%B9%CE%B8%CE%BF%CF%85-%CF%83%CF%84%CE%BF-%CE%BD%CE%BF/

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Επαρχία Ρούσε

Η **Επαρχία Ρούσε** (βουλγαρικά: Област Русе) είναι επαρχία στη βόρεια Βουλγαρία, που πήρε το όνομά της από την κύρια πόλη της, το Ρούσε, η οποία γειτνιάζει με τη Ρουμανία μέσω του Δούναβη. Χωρίζεται σε 8 δήμους με συνολικό πληθυσμό, τον Φεβρουάριο του 2011, 235.252 κατοίκους.

Η Γέφυρα του Δούναβη, μια από τις δύο μόνο γέφυρες που άνοιξαν πάνω από τον Δούναβη, βρίσκεται στην επαρχία. Στην επαρχία ακούγεται μια από τις εκδοχές ενός λαϊκού τραγουδιού, εμπνευσμένη από τον αιματηρό γάμο του Ρούσε.

## Παραπομπές


Κατηγορία:Επαρχίες της Βουλγαρίας
Κατηγορία:Ρούσε
Νταν Ο'Μπράιαν

Ο **Ντάνιελ Ντίον Ο'Μπράιαν** (, 18 Ιουλίου 1966 - ) είναι Αμερικανός πρώην αθλητής στίβου που αγωνιζόταν στο δέκαθλο. Ήταν χρυσός Ολυμπιονίκης το 1996 την Ατλάντα και τρεις φορές Παγκόσμιος πρωταθλητής (1991, 1993, 1995). Το 1993 κατέρριψε το παγκόσμιο ρεκόρ με 8.891 πόντους, επίδοση που παρέμεινε για σχεδόν επτά χρόνια. Είναι μέλος του Hall of Fame της IAAF.

## Παραπομπές


## Εξωτερικοί σύνδεσμοι
* Dan O'BRIEN

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Δεκαθλητές
Κατηγορία:Εισαχθέντες στο Hall of Fame της IAAF
Άσπρο Χανίων

:*Για τον ομώνυμο οικισμό στην Πέλλα, δείτε: [[Άσπρο Πέλλας]]*

Το **Άσπρο** (επίσημη ονομασία *Άσπρον*) είναι οικισμός της κοινότητας Γαβαλοχωρίου, της δημοτικής ενότητας (τέως δήμου) Βάμου, του δήμου Αποκορώνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Αποκορώνου του νομού Χανίων, στο γεωγραφικό διαμέρισμα Κρήτης. 
*Μέχρι το 1957 ο οικισμός ονομαζόταν *Κοπράνα* ή *Κόπραινα*.
## Γεωγραφία
Το Άσπρο είναι πεδινός οικισμός στο βορειοανατολικό τμήμα του νομού Χανίων. Βρίσκεται στην πεδινή περιοχή που βλέπει στον κόλπο της Σούδας, στον δρόμο προς την Αλμυρίδα και βόρεια του Βάμου, σε μέσο σταθμικό υψόμετρο 65. Απέχει 29 χλμ. περίπου ΝΑ. των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως *Κοπράνα* ή *Κόπραινα* και προσαρτήθηκε στην κοινότητα Γαβαλοχωρίου του νομού Χανίων. Το 1957 μετονομάστηκε σε *Άσπρο*. Με το ΦΕΚ 244Α - 04/12/1997 αποσπάστηκε από την κοινότητα Γαβαλοχωρίου και προσαρτήθηκε στον δήμο Βάμου. Με το ΦΕΚ 87Α - 07/06/2010 αποσπάστηκε από τον δήμο Βάμου και προσαρτήθηκε στον δήμο Αποκορώνου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1996 (ΠΛ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr
## Εξωτερικοί σύνδεσμοι
*https://greece.terrabook.com/chania/page/aspro-2-2/
*https://www.youtube.com/watch?v=EG0gZA5BKPU

Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Τζον Χάνα

Ο **Τζον Ντέιβιντ Χάνα** (23 Απριλίου 1962 - ) είναι Σκωτσέζος ηθοποιός του κινηματογράφου και της τηλεόρασης. Έγινε γνωστός από την ταινία *[[Τέσσερις γάμοι και μία κηδεία]]* (1994), για την οποία προτάθηκε για Βραβείο BAFTA Β΄ Ανδρικού Ρόλου στον ρόλο του Μάθιου. Άλλες κινηματογραφικές του εμφανίσεις περιλαμβάνουν το *Απρόσμενος έρωτας* (1998) και την τριλογία *Η μούμια* (1999–2008). 

## Τα πρώτα χρόνια
Ο Χάνα γεννήθηκε στο Ιστ Κίλμπραϊντ του Λάνκασιρ. Ήταν το μικρότερο από τα τρία παιδιά της οικογένειάς του και έχει δύο μεγαλύτερες αδελφές.  Η μητέρα του, Σούζαν, ήταν καθαρίστρια στο Marks & Spencer και ο πατέρας του, Τζον, ήταν εργάτης.   Μετά το σχολείο, ο Χάνα μαθήτευσε για να γίνει ηλεκτρολόγος. Στο Ιστ Κίλμπραϊντ, συμμετείχε σε τοπικό θεατρικό θίασο. Μετά από πρόταση ενός συναδέλφου του, αφού ολοκλήρωσε τη μαθητεία του, παρακολούθησε την περίφημη Βασιλική Ακαδημία Μουσικής και Δράματος της Σκωτίας.

## Καριέρα
Μετά την αποφοίτησή του, ο Χάνα πήρε μέρος σε θεατρικές παραγωγές, ταινίες και τηλεοπτικές εκπομπές, ενίοτε σε πρωταγωνιστικούς ρόλους. Έγινε γνωστός στο ευρύ κοινό με την ερμηνεία του ως Μάθιου στο *[[Τέσσερις γάμοι και μία κηδεία]]* (1994). Στη συνέχεια, έπαιξε τον αλκοολικό, κλέφτη αλλά αξιαγάπητο αδελφός της πρωταγωνίστριας στις ταινίες *[[Η Μούμια (ταινία, 1999)|Η μούμια]]* (1999), *[[Η Μούμια επιστρέφει|Η μούμια επιστρέφει]]* (2001) και *[[Η Μούμια: Η Αυτοκρατορία του Δράκου|Η μούμια: Η αυτοκρατορία του δράκου]]* (2008). Πρωταγωνίστησε επίσης σε μια ρομαντική κωμωδία με τίτλο *[[Απρόσμενος έρωτας (ταινία, 1998)|Απρόσμενος έρωτας]]* (1998). Έκανε γκεστ εμφανίσεις στις σειρές *[[Κωδικός Alias]]* (2001), *[[Το Τσίρκο του Μυστηρίου|Το τσίρκο του μυστηρίου]]* (2002) και *Frasier* (2003). Το 2006 πρωταγωνίστησε στη δραματική σειρά *New Street Law.* 

Στις 24 Δεκεμβρίου 1997, ο Χάνα και ο παραγωγός της Scottish Films, Μάρεϊ Φέργκιουσον, ίδρυσαν μια εταιρεία παραγωγής που ονομάζεται Clerkenwell Films. Η πρώτη μεγάλη παραγωγή της Clerkenwell ήταν η σειρά *Ρέμπους*. Ωστόσο, το *Rebus* μεταφέρθηκε αργότερα στη STV Productions και ο Χάνα αντικαταστάθηκε στον πρωταγωνιστικό ρόλο στη σειρά από τον Κεν Στοτ.

Ο Χάνα έπαιξε τον επαναλαμβανόμενο ρόλο του επιστήμονα Χόλντεν Ράντκλιφ στο *[[Agents of S.H.I.E.L.D.]]* κατά τη διάρκεια του τρίτου κύκλου και προήχθη σε τακτικό μέλος της σειράς κατά τη διάρκεια του τέταρτου κύκλου. 

## Προσωπική ζωή
Ο Χάνα παντρεύτηκε την ηθοποιό Τζοάνα Ροθ στις 20 Ιανουαρίου 1996.  Το ζευγάρι είχε γνωριστεί αρκετά χρόνια νωρίτερα, στη διάρκεια μιας παραγωγής ενός έργου του Ουίλλιαμ Σαίξπηρ. Σε πολλές συνεντεύξεις του, αναφέρει ιστορίες από τη σχέση τους, όπως την επίσκεψή τους στο εστιατόριο Sri Siam του Λονδίνου όπου της έκανε πρόταση γάμου γραπτώς πάνω στο τραπεζομάντιλο. Το ζευγάρι ζει στο Ρίτσμοντ του Λονδίνου με τα δύο του παιδιά. 

## Φιλμογραφία

## Παραπομπές

## Εξωτερικοί σύνδεσμοι

* 

Κατηγορία:Σκωτσέζοι ηθοποιοί θεάτρου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί κινηματογράφου
Τζελίλ Αμπντουλά

Ο **Τζελίλ Αμπντουλά** (· , μεταγραμματισμός σε λατινικά: Djelil / Dzelil Abdul(l)a) είναι ποδοσφαιριστής από τη Βόρεια Μακεδονία, αλβανικής καταγωγής. Αγωνίζεται στη θέση του αμυντικού. Είναι διεθνής με την Εθνική Βόρειας Μακεδονίας. Μεταξύ άλλων αγωνίστηκε σε Ντε Χράαφσχαπ, ΦΚ Σκεντίγια και ΦΚ Ρενόβα,

## Εξωτερικοί σύνδεσμοι
*
*Προφίλ στην Eredivisie
*Profile 1 and Προφίλ στην WorldFootball.net

Κατηγορία:Βορειομακεδόνες ποδοσφαιριστές
Κατηγορία:Ποδοσφαιριστές Εθνικής Βόρειας Μακεδονίας Κ21
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Ποδοσφαιριστές ΦΚ Σκεντίγια
Κατηγορία:Ποδοσφαιριστές Ντε Χράαφσχαπ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ρεγκιονάλλιγκα
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στη Γερμανία
Μπεσάρτ Αμντουραχιμί

Ο **Μπεσάρτ Αμντουραχιμί** () είναι Βορειομακεδόνας-Κροάτης ποδοσφαιριστής, ο οποίος αγωνίζεται ως επιθετικός. Είναι διεθνής με την Εθνική Βόρειας Μακεδονίας. Μεταξύ άλλων αγωνίστηκε σε ΝΚ Ζάγκρεμπ, Χάποελ Τελ Αβίβ (ποδόσφαιρο ανδρών),  ΚΣΚ Λόκερεν, ΦΚ Αστανά, Σερέσο Όσακα, ΦΚ Σκεντίγια και Παρτιζάνι Τιράνων.

## Παραπομπές

## Εξωτερικοί σύνδεσμοι
*Προφίλ στην MacedonianFootball.com 
*

Κατηγορία:Βορειομακεδόνες ποδοσφαιριστές
Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΝΚ Ζάγκρεμπ
Κατηγορία:Ποδοσφαιριστές Χάποελ Τελ Αβίβ
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Σερέσο Όσακα
Κατηγορία:Ποδοσφαιριστές ΦΚ Σκεντίγια
Κατηγορία:Ποδοσφαιριστές Παρτιζάνι Τιράνων
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ποδοσφαιριστές Τζε 2 Λιγκ
Κατηγορία:Ποδοσφαιριστές Σουπερλίγκα Αλβανίας
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Πρβα Λίγκα Σλοβενίας
Κατηγορία:Κροάτες ποδοσφαιριστές στο εξωτερικό
Κατηγορία:Ξένοι ποδοσφαιριστές στο Ισραήλ
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στη Ρουμανία
Αριτζάν Αντεμί

Ο **Αριτζάν Αντεμί** () είναι Σλαβομακεδόνας-Κροάτης ποδοσφαιριστής, ο οποίος αγωνίζεται ως πλάγιος μέσος. Είναι διεθνής με την Εθνική «Βόρειας» Μακεδονίας. Αγωνίστηκε σε Ντιναμό Ζάγκρεμπ, ΗΝΚ Σίμπενικ και ΝΚ Λοκομοτίβα.

## Παραπομπές

## Εξωτερικοί σύνδεσμοι
*
*Profile at Macedonian Football 

Κατηγορία:Μέσοι ποδοσφαιριστές
Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Εθνικής Κροατίας
Κατηγορία:Βορειομακεδόνες ποδοσφαιριστές
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Κατηγορία:Ποδοσφαιριστές ΗΝΚ Σίμπενικ
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Πρβα Λίγκα
Εζτζάν Αλιόσκι

Ο **Εζτζάν “Τζάνι” Αλιόσκι** () είναι Βορειομακεδόνας ποδοσφαιριστής, ο οποίος αγωνίζεται ως αμυντικός και πλάγιος μέσος. Είναι διεθνής με την Εθνική Βόρειας Μακεδονίας. Μεταξύ άλλων αγωνίστηκε σε Γιανγκ Μπόις Βέρνης, ΦΚ Λουγκάνο, Λιντς Γιουνάιτεντ, Αλ Αχλί Σαουντί ΦΚ και Φενέρμπαχτσε (ποδόσφαιρο).

## Παραπομπές

## Εξωτερικοί σύνδεσμοι
*Ezgjan Alioski at Macedonianfootball.com

Κατηγορία:Βορειομακεδόνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βόρειας Μακεδονίας Κ21
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Γιανγκ Μπόις Βέρνης
Κατηγορία:Ποδοσφαιριστές ΦΚ Λουγκάνο
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελβετία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ξένοι ποδοσφαιριστές στην Τουρκία